**IZVJEŠTAJ**

**Komisije za raspodjelu sredstava za finansiranje projekata NVO**

**Opštine Nikšić za 2024. godinu**

Rješenjem predsjednika Opštine Nikšić imenovana je Komisija za raspodjelu sredstava nevladinim organizacijama (u daljem tekstu Komisija), shodno članu 7 Odluke o kriterijumima, načinima i postupku raspodjele sredstava nevladinim organizacijama (,,Sl. list CG - Opštinski propisi", broj 53/19) i člana 84 st.6 Statuta opštine Nikšić (,,Sl. list CG - Opštinski propisi", broj 31/18), na mandat od četiri godine, u sledećem sastavu: Marko Perućica - predsjednik komisije, Ivana Nenezić - članica komisije, Nikolina Vukotić - članica komisije i dvoje članova ispred NVO sektora: Nina Vuksanović (NVO Mreža za edukaciju i razvoj servisa podrške za OS) i Duško Marković (NVO Medija tim). Sekretarka komisije je Biljana Pinjatić.

Zadatak komisije je bio da u skladu sa Odlukom o kriterijumima, načinu i postupku raspodjele sredstava nevladinim organizacijama, raspiše konkurs za raspodjelu sredstava za finansiranje projekata NVO za 2024. godinu i donese odluku u roku od 30 dana od isteka roka konkursa, što je ona i učinila u zakonski predviđenom roku.

 Na osnovu člana 4 stav 1 Odluke o kriterijumima, načinu i postupku raspodjele sredstava nevladinim organizacijama (“Sl.list CG-Opštinski propisi“, br. 53/19), predsjednik Opštine Nikšić je 04.03.2024. godine raspisao Javni konkurs za finansiranje projekata nevladinih organizacija za 2024. godinu. Shodno članu 8 Odluke o kriterijumima, načinu i postupku raspodjele sredstava nevladinim organizacijama (“Sl.list CG-Opštinski propisi“, br.53/19), Komisija za raspodjelu sredstva za finansiranje projekata NVO je kao prioritetne oblasti za 2024. godinu definisala sledeće oblasti:

a) Prostorno – plansko uređenje grada;

b) Turizam i

c) Kultura

Rok za dostavljanje prijava bio je 30 dana od dana objavljivanja, zaključno sa 02.04.2024. godine.

 Pravo učešća na Konkursu su imale nevladine organizacije koje su registrovane u Crnoj Gori, sa sjedištem u Nikšiću, najmanje godinu dana prije dana raspisivanja Konkursa. Sredstva iz Budžeta su dodijeljena nevladinim organizacijama sa sjedištem u opštini Nikšić za finansiranje projekata koji se u potpunosti realizuju na teritoriji opštine Nikšić.

 Nevladine organizacije čiji su članovi ujedno i članovi Komisije za raspodjelu sredstava nijesu imale pravo učešća na Konkursu.

 Sredstva za finansiranje projekata nevladinim organizacijama, dodjeljena se u procentu koji nije bio manji od 80% budžeta predviđenog za realizaciju projekta. Maksimalan iznos dodijeljenih sredstava za jednu nevladinu organizaciju koja je kandidovala projekat nije mogao biti veći od 20% iznosa ukupno predviđenih sredstava u Budžetu opštine Nikšić za finansiranje projekata nevladinih organizacija.

 Komisija je 07.03.2024. godine održala „Dan otvorenih vrata“, na kojem je informisala prisutne nevladine organizacije o svim pitanjima od značaja za učešće na Konkursu.

 Iznos sredstava planiran Budžetom opštine Nikšić za 2024. godinu za finansiranje projekata nevladinih organizacija je bio 50.000,00 eura.

 U predviđenom roku pristiglo je 28 prijava. Komisija je na osnovu propisanih kriterijuma izvršila ocjenjivanje i donijela Odluku o raspodjeli sredstava za finansiranje projekata nevladinih organizacija za 2024. godinu u ukupnom iznosu od 49.966,60 €.

|  |  |  |  |  |  |
| --- | --- | --- | --- | --- | --- |
|  | **Naziv NVO** | **Naziv projekta** | **Iznos traženih sredstava** | **Iznos odobrenih sredstava** | **Rok realizacije** |
| **1.** | **NVO OSVIT** | ,,Svi smo tim” | 9.895,00 | 9.895,00 | 3 mjeseca |
| **2.** | **UMJETNIČKO MUZIČKO UDRUŽENJE SCENA** | Očuvanje muzičke kulturne baštine – „Etno pjesma mladih Nikšića“ | 5.040,00 | 5.040,00 | 5 mjeseci |
| **3.** | **NVO INICIJATIVA DIREKTNE DEMOKRATIJE** | Rad za moj grad | 6.340,00 | 6.340,00 | 2 mjeseca |
| **4.** | **INTERNCIONALNA KULTURNA ASOCIJACIJA IKA** | Zvuci sa Trebjese | 3.000,00 | 3.000,00 | 3 mjeseca |
| **5.** | **NVO EKO ZONA ALUGE** | “Upoznaj ,uživaj i sačuvaj!“ | 7.731,00,  | 6.200,00 | 5 mjeseci |
| **6.** | **KOALICIJA ROMSKI FORUM ZA INTEGRACIJE** | Život na deponiji! | 6.116,00,  | 5.000,00 | 6 mjeseci |
| **7.** | **NVO SAMOSTALNA ČETA IZVIĐAČA TIBOR** | Likovna kolonija art quest | 7.100,00,  | 6.499,60 | 4 mjeseca |
| **8.** | **NVU SOCIJALNA PRAVDA-SOCIAL JUSTIUCE** | Unaprijedimo (fis)kulturu! | 9.995,00,  | 7.992,00 | 3 mjeseca |

 NVO sa kojima su potpisani ugovori, realizovale su sljedeće aktivnosti:

|  |  |  |  |
| --- | --- | --- | --- |
|  | **Naziv NVO** | **Naziv projekta** | **Realizovane aktivnosti** |
| **1.** | **NVO OSVIT** | ,,Svi smo tim” | Obnovljen je mobilijar na sportskim igralištima JU OŠ „Jovan Draganić“ Perovići i Ćemenca i JU OŠ „Olga Golović“ Nikšić.-Nabavljene su klupe, košarkaške table i obruči, golovi, lopte  |
| **2.** | **UMJETNIČKO MUZIČKO UDRUŽENJE SCENA** | Očuvanje muzičke kulturne baštine – „Etno pjesma mladih Nikšića“ | Organizovana je online audicija za mlade muzičke talente iz Nikšića.Nabavljena je video oprema za snimanje visokokvalitetnih muzičkih spotova.Dva izvođača su snimila profesionalne audio i video kavera i sprovedena je promocija snimljenih spotova |
| **3.** | **NVO INICIJATIVA DIREKTNE DEMOKRATIJE** | Rad za moj grad | Obojeno je 1000 m2 fasade zgrade “Meander” u Nikšiću |
| **4.** | **INTERNCIONALNA KULTURNA ASOCIJACIJA IKA** | Zvuci sa Trebjese | Štampan je i promovisan zbornik pjesama i kratkih priča mladih književnih stvaralaca iz Nikšića pod nazivom “Zvuci sa Trebjese” |
| **5.** | **NVO EKO ZONA ALUGE** | “Upoznaj ,uživaj i sačuvaj!“ |  Realizacijom projekta je dat doprinos razvoju ruralnog turizma u opštini Nikšić kroz unapređenje turističke ponude i promocije nove turističke destinacije na lokalitetu Aluge-Brestice u MZ Trubjela Nikšić. Izvršeno je uredjenje, mapiranje turističkih staza i postavljanje vidikovaca duž lokaliteta Aluge. Organizovana je obuka za mlade sa seoskog područja u cilju da se osnaže da se bave seoskim turizmom. |
| **6.** | **KOALICIJA ROMSKI FORUM ZA INTEGRACIJE** | Život na deponiji! | Uklonjene su dvije divlje deponije u naseljiima Budo Tomović i Pod Tebjesom i postavljene su dvije info table sa porukom „Zabranjeno bacanje smeća!“, kao i dva kontejnera i tri kante za odlaganje otpadaRealizovane su radionice sa mladima pripadnicima RE populacije o pravilnom odlaganju smeća i drugog neselektivnog otpada. |
| **7.** | **NVO SAMOSTALNA ČETA IZVIĐAČA TIBOR** | Likovna kolonija art quest | Uspješno je realizovana likovna kolonija koja je okupila umjetnike iz različitih sredina u cilju promocije kulturne baštine Nikšića.Kao rezultat projekta na izložbi su predstavljeni su radovi 10 autora. |
| **8.** | **NVU SOCIJALNA PRAVDA-SOCIAL JUSTIUCE** | Unaprijedimo (fis)kulturu! | U dvorištu JU OŠ “Mileva Lajović-Lalatović” realizovano je sljedeće:Instalirana je nova rasvjeta na sportskim terenima, čime je omogućeno njihovo korišćenje i u večernjim satima, uz povećanje sigurnosti i funkcionalnosti prostora.Izvršena je zamjena košarkaških tabla i obruča, postavljeni su novi golovi za fudbalski teren, kao i nova konstrukcija za odbojkaški teren. U školskom dvorištu postavljena je interaktivna tabla s QR kodovima koji vode ka edukativnim sadržajima i informacijama o školskim projektima. Takođe, postavljene su klupe za eko-radionice i korpe za otpatke, što je omogućilo stvaranje prostora za aktivnosti u prirodi i edukaciju o ekologiji. |

 U cilju veće transparentnosti rada i praćenja realizacije aktivnosti odobrenih projekata, članovi Komisije su izvršili 6 monitoring posjeta.

 NVO korisnice odobrenih sredstava su uglavnom u predviđenom roku predale periodične i završne narativne i finansijske izvještaje u formi predviđenoj konkursom.

 Komisija je uvidom u završne narativne i finansijske izvještaje korisnika sredstava konkursa, konstatovala da su svi projekti realizovani u skladu sa ugovornim obavezama i da su postignuti rezultati u skladu sa očekivanim.

 Rad komisije bio je javan.

 Komisija je u potpunosti sve odluke donosila konsenzusom. Imala je ukupno **17** sjednica. Sve odluke i saopštenja su uredno evidentirani, a sa sjednica su vođeni zapisnici.

 Predsjednik Komisije za

 raspodjelu sredstava za finansiranje projekata NVO

Marko Perućica, s.r.